ሶማሊያዊው ሚኒስትር በደህንነት ኃይሎች በስህተት ተገደሉ
በሶማሊያ የካቢኔ መዋቅር ውስጥ ባለ ትንሹ እድሜ የሆነው የ31 ዓመቱ ወጣት ሚኒስትር አባስ አብዱላሂ ሲራጅ በግል መኪናው ውስጥ  በትናንትናው ዕለት  መገደሉ ተገለጸ ፡፡መንግስት እና የፖሊስ ምንጮች እንደሚሉት ሚኒስትሩ ከመንግስት የደህንነት ኃይል ነው በድንገት በተተኮሰ ጥይት ህይወቱ ሊያልፍ ችሏል ነው የተባለው፡፡የሀገሪቱ የማህበራዊ እና መልሶ ግንባታ ስራ ሚኒስትር በመሆን የሚያገለግለው ሲራጅ፤ ከመስሪያ ቤቱ ወጥቶ በማቅናት ላይ ሳለ ነበር አደጋው የደረሰበት፡፡የደህንነት ኃይሉ የሌላ ባለሥልጣን መኖሪያ ቤት በመጠበቅ ላይ ያለ ሲሆን የሚስትሩን ተሸከርካሪ እንደተመለከተ ተኩስ ከፍቷል ሲሉ እማኞች ተናግረዋል፡፡በወቅቱ ተሸከርካሪው ጤናማ በሚባል መልኩ እየሄደ የነበረ እንደሆነም ተጠቁሟል፡፡ ታዲያ የደህንነት ኃይሉ ጥቃት ምንን መሠረት ያደረገ ነው ሲሉ የሚጠይቁ አሉ፡፡አጃንስ ፍራንስ ፕሬስ እንደፃፈው ሚንስትሩ ከሌሎች ባለስልጣናት ጋር ሊያገናኘው የሚችል የፀብ ቁርሾ  እንደሌለው ቢገለጽም ግድያው ግን ምስጢር እንደሆነ ጠቁሟል፡፡በሶማሊያ ከአዲሱ የካቢኔ መሾም በኋላ በምርጫ አሸንፎ ወደ ሥልጣን የመጣው ሚኒስትሩ ለብዙሃኑ ጥቅም እና ለአገሪቱ ሰላም እና መረጋጋት የሚታገል እንደሆነም ይነገራል፡፡ታድያ ይህ ብዙ ይጠበቅበታል እየተባለ በአዲሱ ፕሬዝደንት ሁሉ ሲሞካሽ የነበረው ሚኒስትር በሶማሊያ የጠቅላላ ኦዲት መስሪያ ቤት ጥበቃ በሆነው ደህንነት መገደሉ በሌሎች ባስልጣናት ዘንድ አሁንም ብዥታን ፈጥሯል፡፡ወጣቱ ሰው ከኬንያ በሚገኘው ዳዳብ የስደተኞች ካምፕ ተወልዶ ያደገ ሲሆን፤ በምርጫ አሸንፎ እስኪመጣ በዚያው እንደነበር ይነገራል፡፡አሁንም ከግድያው ጀርባ ከአልቃ-ኢዳ ጋር ግንኙነት ያላቸው የአል-ሸባብ ታጣቂዎች እጅ እንደሚኖርበትም ስጋታቸውን ያስቀመጡ አሉ፡፡ ምክንያቱ ግን በመጣራት ላይ ነው ሲል ፕሬስ ቲቪ ዘግቧል፡፡  ( ምንጭ : ፕሬስ ቲቪ)